**Program de recuperare pentru elevii din familii de rromi care au dificultăţi la scris şi citit**

 Având în vedere că în familiile nevoiaşe de rromi sunt numeroase cazuri de neglijenţă educaţională din partea familiei pentru copiii acestora în ceea ce priveşte pregătirea temelor şcolare pentru a doua zi , pentru prevenirea cazurilor de repetenţie am recurs la un program de pregătire după orele de curs la domiciliul acestora de două ori pe săptămână.

Învăţarea limbii constă în însuşirea formulelor corecte de exprimare. Activitatea orală şi vizuală trebuie echilibrate prin citit şi scris. Pentru copilul afl at în primul an de şcoală textul scris este asociat cu exersarea orală. Ordinea celor patru deprinderi fundamentale în procesul instructiv-educativ este: ascultarea (înţelegerea), exprimarea, citirea şi scrierea. Exersarea intensivă a citirii constituie premisa deprinderii cititului. J. S. Bruner poziţionează procesele vorbirii în următoarea ordine: audiere, citire, vorbire, scriere. W. M. Rivers (1971) subliniază diferenţa existentă între descifrare (precum în cazul audierii sau citirii) şi încifrare (ca în vorbire şi scriere). În cazul învăţării limbii române, pentru a învăţa corect cititul şi scrisul trebuie avute în vedere elementele componente ale limbii, prin delimitarea cuvintelor din vorbire, delimitarea sunetelor din cuvinte, iar apoi prin unirea sunetelor în cuvinte şi a cuvintelor în propoziţii. Metoda pe care o folosim pentru familiarizarea elevilor cu cititul şi scrisul trebuie să ţină seama, pe de o parte, de faptul că scrierea concordă aproape exact cu pronunţia, deci metoda trebuie să fi e fonetică. Pe de altă parte, metoda trebuie să pornească de la desprinderea unei propoziţii din vorbire, să se realizeze apoi delimitarea cuvintelor în silabe şi apoi fi ecare silabă în sunete, după care să se parcurgă traseul invers, de la sunete la silabă, cuvânt şi propoziţie, ceea ce presupune ca metoda să fi e şi analitico-sintetică (I. Şerdean, pag. 48, 1993). Etapele pe care copilul le parcurge în stăpânirea cititului sunt: descifrarea, citirea textelor simple, automatizarea citirii, creşterea vitezei de citire cu voce tare sau în gând - care depinde de ritmul fi ecărui copil - şi înţelegerea celor citite. Perioada de timp necesară pentru parcurgerea acestor etape diferă de la copil la copil. Următoarea fază în deprinderea cititului o constituie citirea curentă şi corectă, caracteristică elevilor care ştiu să transpună în limbajul articulat semnele grafi ce. În fi nal, în funcţie de gradul de deprindere al citirii corecte şi curente, citirea devine expresivă, devenind un instrument practic pentru dobândirea de noi informaţii. În cazul procesului de deprindere a scrisului, mecanismele neuro-fi ziologice implicate sunt: dezvoltarea normală a întregului sistem al limbajului; antrenarea simultană, în învăţarea semnelor grafi ce, a mai multor zone specializate ale scoarţei cerebrale; antrenarea unor mecanisme de formare a unor scheme complexe, precum şi realizarea mobilităţii acestora; formarea şi dezvoltarea mecanismelor de integrare, în structuri; dezvoltarea capacităţilor de a înţelege şi a opera cu simboluri în general (gesturi, semne convenţionale, desen) şi în speţă (E. Vrăsmaş, pag. 28, 1999).

**Semestrul I** : Memorarea alfabetului. Scrierea după dictare a alfabetului. Scrierea după dictare a silabelor. Scrierea după dictare a cuvintelor. Scrierea după dictare a propoziţiilor simple. Scrierea după dictare a propoziţiilor dezvoltate. Scrierea după dictare a unui text scurt.